b'\n_START_ARTICLE_\nHeterothops\n_START_SECTION_\nUtseende\n_START_PARAGRAPH_\nGanske sm\xc3\xa5 (3-5 millimeter), slanke, brunlige kortvinger. De kan minne om sm\xc3\xa5 og spinkle utgaver av den store slekten Quedius, som der er beslektet med. Antennene er middels lange, perlekjede-aktige. Hodet er ovalt, noe lengre enn bredt, med store men noks\xc3\xa5 flate fasett\xc3\xb8yne. Pronotum er omtrent s\xc3\xa5 bredt som langt, rundet, bredest n\xc3\xa6r bakkanten. Dekkvingene er forholdsvis korte, knapt lengre enn pronotum. Bakkroppen er slank, beina noks\xc3\xa5 korte.\n_START_SECTION_\nLevevis\n_START_PARAGRAPH_\nDisse artene lever p\xc3\xa5 bakken, p\xc3\xa5 fuktige steder, blant annet mellom vissent l\xc3\xb8v. Noen synes \xc3\xa5 v\xc3\xa6re knyttet til gangene og reirene til sm\xc3\xa5 pattedyr.'